

**ΣΥΝΕΧΙΣΗ ΛΕΙΤΟΥΡΓΙΑΣ ΚΕΝΤΡΟΥ ΚΟΙΝΟΤΗΤΑΣ**

**ΔΗΜΟΥ ΧΑΛΚΗΔΟΝΟΣ**

|  |  |
| --- | --- |
| **ΠΡΟΓΡΑΜΜΑ** | **«Κεντρική Μακεδονία 2021-2027»** |
| **ΤΙΤΛΟΣ ΠΡΑΞΗΣ** | «ΣΥΝΕΧΙΣΗ ΛΕΙΤΟΥΡΓΙΑΣ ΚΕΝΤΡΟΥ ΚΟΙΝΟΤΗΤΑΣ ΔΗΜΟΥ ΧΑΛΚΗΔΟΝΟΣ» με Κωδικό ΟΠΣ 6001937 |
| **ΑΠΟΦΑΣΗ** **ΕΝΤΑΞΗΣ** | Αριθ πρωτ 4544/05-10-2023 (ΑΔΑ ΨΨΗ07ΛΛ-1ΦΒ) |
| **ΚΥΡΙΟΣ ΕΡΓΟΥ** | ΔΗΜΟΣ ΧΑΛΚΗΔΟΝΟΣ |
| **ΦΟΡΕΑΣ ΥΛΟΠΟΙΗΣΗΣ**  **ΧΡΟΝΟΔΙΑΓΡΑΜΜΑ**  **ΥΛΟΠΟΙΗΣΗΣ** | ΔΗΜΟΣ ΧΑΛΚΗΔΟΝΟΣ  01/10/2023 ΕΩΣ 31/12/2025 |
| **Π/Υ ΕΝΤΑΞΗΣ** | **195.907,14 €** |
| **ΠΕΡΙΓΡΑΦΗ** | Η **«Συνέχιση Λειτουργίας του Κέντρου Κοινότητας Δήμου Χαλκηδόνος»** είναι δομή από το 2017 και η πράξη αφορά στην συνέχιση χρηματοδότησης λειτουργίας του Κέντρου Κοινότητας (ΚΚ) του Δήμου Χαλκηδόνος για 27 μήνες, με την ένταξη στο πρόγραμμα **«Κεντρική Μακεδονία 2021-2027»,** με συνέχιση του ίδιου προσωπικού - αριθμός και ειδικότητες - που περιλαμβάνονταν στην σχετική ενταγμένη πράξη του ΠΕΠ Κεντρικής Μακεδονίας 2014-2020.  Tο Κέντρο Κοινότητας Δήμου Χαλκηδόνος με καινοτόμα χαρακτηριστικά, ως προς τις παρεχόμενες υπηρεσίες του, συνεχίζει και λειτουργεί συμπληρωματικά με τις κοινωνικές υπηρεσίες του Δήμου Χαλκηδόνος.   Η **«Συνέχιση Λειτουργίας του Κέντρου Κοινότητας Δήμου Χαλκηδόνος»** αναπτύσσει δράσεις στους κάτωθι τρεις άξονες:  Α) Υποδοχή – ενημέρωση – υποστήριξη των πολιτών  Β) Συνεργασία με υπηρεσίες και δομές  Γ) Παροχή υπηρεσιών που αποσκοπούν στη βελτίωση του βιοτικού επιπέδου και την κοινωνική ένταξη των ωφελούμενων    Ο στόχος της συνέχισης της δομής είναι να παρέχει στους πολίτες ένα σύνολο κοινωνικών υπηρεσιών με στόχο την καταπολέμηση της φτώχιας, του κοινωνικού αποκλεισμού, των κάθε μορφής διακρίσεων και την ενίσχυση της απασχόλησης στην περιοχή.    Η λειτουργία του Κέντρου εστιάζει αφενός στην υποδοχή και στην ενημέρωση των πολιτών, ειδικότερα όσων ανήκουν σε ευάλωτες κοινωνικές ομάδες, και αφετέρου στην υποστήριξή τους με σκοπό τη βελτίωση του βιοτικού τους επιπέδου παράλληλα με τη συνεργασία που αναπτύσσει με τις λοιπές κοινωνικές δομές και υπηρεσίες του δήμου.  - πληροφορεί και διασυνδέει τους πολίτες με φορείς και προγράμματα κοινωνικής προστασίας, αλληλεγγύης και κοινωνικής ένταξης που υλοποιούνται σε τοπικό, περιφερειακό και εθνικό επίπεδο,  - υποστηρίζει τους πολίτες για την ένταξή τους στα προγράμματα κοινωνικής προστασίας και στη διαδικασία υποβολής αιτήσεων,  - παρέχει ολοκληρωμένη υποστήριξη στους ωφελούμενους του Προγράμματος «Κοινωνικό Εισόδημα Αλληλεγγύης» (πρώην «Ελάχιστο Εγγυημένο Εισόδημα»), από τη διαδικασία της υποβολής της αίτησης και την ορθή συμπλήρωσή της έως τις απαραίτητες οδηγίες για την προσκόμιση και παραλαβή των απαραίτητων δικαιολογητικών.  - συνεργάζεται και παραπέμπει αιτήματα σε άλλες δομές καθώς και σε υπηρεσίες απασχόλησης, που παρέχονται στα γεωγραφικά όρια της περιοχής λειτουργίας του  - παρέχει συμβουλευτική υποστήριξη  - διοργανώνει εκδηλώσεις πολιτισμικού, επιμορφωτικού, κοινωνικού περιεχομένου  -παρέχει στήριξη σε:  α) παιδιά και οικογένειες ευάλωτων ομάδων και  β) ηλικιωμένους και εξυπηρέτηση/υποστήριξη σε παιδιά και εφήβους για θέματα επαγγελματικού προσανατολισμού, μαθητές με μαθησιακές δυσκολίες και γενικότερα κάθε πολίτη που προσέρχεται ζητώντας να λάβει τις προσφερόμενες υπηρεσίες.  Το ΚΚ στελεχώνεται από τέσσερα άτομα. Το υφιστάμενο προσωπικό με τις ειδικότητες έχει ως εξής :   1. ΚΟΙΝΩΝΙΚΩΝ ΛΕΙΤΟΥΡΓΩΝ ΠΕ/Συντονίστρια ΚΚ 2. ΚΟΙΝΩΝΙΚΩΝ ΛΕΙΤΟΥΡΓΩΝ ΠΕ 3. ΚΟΙΝΩΝΙΚΩΝ ΛΕΙΤΟΥΡΓΩΝ ΠΕ 4. ΨΥΧΟΛΟΓΩΝ ΠΕ |

Το Κέντρο Κοινότητας λειτουργεί από το 2017 στο κτίριο του ΚΑΠΗ Κουφαλίων (όπισθεν Δημαρχείου) του Δήμου Χαλκηδόνος.

Το Κέντρο Κοινότητας Δήμου Χαλκηδόνος εξυπηρετεί τους πολίτες από Δευτέρα με Παρασκευή και ώρες 9.00 πμ – 14.00 μμ.

Τηλέφωνο επικοινωνίας 23910/54800

***ΑΥΤΟΤΕΛΕΣ ΤΜΗΜΑ ΥΓΕΙΑΣ,***

***ΠΡΟΝΟΙΑΣ & ΚΟΙΝΩΝΙΚΗΣ ΠΡΟΣΤΑΣΙΑΣ***

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΧΑΛΚΗΔΟΝΟΣ**

***ΑΥΤΟΤΕΛΕΣ ΤΜΗΜΑ ΥΓΕΙΑΣ,***

***ΠΡΟΝΟΙΑΣ & ΚΟΙΝΩΝΙΚΗΣ ΠΡΟΣΤΑΣΙΑΣ***



